“เงินบาท” เปิดอ่อนค่า 35.64 บ. หลังตลาดกังวล “รัสเซีย-ยูเครน”
“เงินบาท” เปิดอ่อนค่า 35.64 บาท/ดอลลาร์ หลังเกิดขีปนาวุธไปตกในโปแลนด์ ซึ่งเป็นประเทศสมาชิกขององค์การสนธิสัญญาป้องกันแอตแลนติกเหนือ ตลาดเฝ้าระวังเรื่องการเข้าซื้อสินทรัพย์เสี่ยง และกลับมาถือครองเงินดอลลาร์สหรัฐในช่วงนี้
“เงินบาท” เปิดอ่อนค่า 35.64 บาท/ดอลลาร์ หลังเกิดขีปนาวุธไปตกในโปแลนด์ ซึ่งเป็นประเทศสมาชิกขององค์การสนธิสัญญาป้องกันแอตแลนติกเหนือ ตลาดเฝ้าระวังเรื่องการเข้าซื้อสินทรัพย์เสี่ยง และกลับมาถือครองเงินดอลลาร์สหรัฐในช่วงนี้
16 พ.ย. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 35.64 บาท/ดอลลาร์ อ่อนค่าจากเย็นวานที่ปิดตลาดที่ระดับ 35.59 บาท/ดอลลาร์ ล่าสุด เงินบาทอยู่ที่ระดับ 35.70 บาท/ดอลลาร์ เช้านี้เงินบาทปรับอ่อนค่าจากเมื่อเย็นวาน โดยช่วงนี้กลับมามีประเด็นเรื่องความตึงเครียดทางภูมิรัฐศาสตร์อีกครั้ง หลังจากเมื่อวาน รัสเซียยิงขีปนาวุธไปตกในประเทศโปแลนด์ ซึ่งเป็นประเทศสมาชิกขององค์การสนธิสัญญาป้องกันแอตแลนติกเหนือ (นาโต) ทำตลาดเฝ้าระวังเรื่องการเข้าซื้อสินทรัพย์เสี่ยง และกลับมาถือครองเงินดอลลาร์สหรัฐในช่วงนี้
ทั้งนี้ นักบริหารเงิน คาดว่า วันนี้เงินบาทจะเคลื่อนไหวในกรอบ 35.50-35.80 บาท/ดอลลาร์ ขณะที่คืนนี้ตลาดรอดูการรายงานยอดค้าปลีกของสหรัฐ เนื่องจากเป็นปัจจัยหนึ่งที่บ่งบอกความแข็งแกร่งด้านกำลังซื้อของผู้บริโภค